তৃণমূল পঞ্চায়েত সদস্যের বাড়িতে ইডির হানা

ওয়েব ডেস্ক: তৃণমূল পঞ্চায়েত সদস্যের (ED Raids Trinamool panchayat member) বাড়িতে ইডির হানা (ED Raids)। যদিও বাড়িতে কেউ না থাকায় সারাদিন বাড়ির সামনে অপেক্ষাই করলেন ইডি আধিকারিকরা। উত্তর ২৪ পরগনার বাদুড়িয়া (North 24 Parganas Baduria) থানার চাতরা গ্রামের তৃণমূলের পঞ্চায়েত সদস্য মৌমিতা ঘোষ ও তার স্বামী প্রবীর ঘোষের বাড়িতে মঙ্গলবার হানা দেয় কেন্দ্রীয় তদন্তকারীর সংস্থার আধিকারিকরা। কেন্দ্রীয় বাহিনীকে নিয়ে ইডি অফিসাররা পঞ্চায়েত সদস্যের বাড়ি ঘিরে ফেলেন। কিন্তু বাড়িতে তৃণমূলের পঞ্চায়েত সদস্য মৌমিতা ঘোষ ও স্বামী প্রবীর ঘোষ ছিলেন না। সূত্রের খবর তারা দিঘায় বেড়াতে গিয়েছে। তাদের অপেক্ষায় বাহিনি ও ইডি অফিসাররা বাড়ির বাইরে দীর্ঘক্ষণ অপেক্ষা করতে থাকেন।

মঙ্গলবার বসিরহাটের বাদুড়িয়া থানার চাতরা গ্রাম পঞ্চায়েতের তৃণমূলের পঞ্চায়েত সদস্য মৌমিতা ঘোষের বাড়িতে ইডি হানা দেয়। তবে বাড়িতে কেউ না থাকায় তারা দীর্ঘক্ষণ অপেক্ষা করতে থাকেন। যদিও স্থানীয় সূত্রে জানা গিয়েছে, পঞ্চায়েত সদস্য মৌমিতা ঘোষ ও তার স্বামী প্রবীর ঘোষ দিঘায় বেড়াতে গিয়েছেন। যদিও তাদের ফোন করা হলে কোনও ভাবেই তাদের সঙ্গে যোগাযোগ করা সম্ভব হয়নি। ইডি সূত্রে জানা গিয়েছে, ওই পঞ্চায়েত সদস্যের স্বামী প্রবীর ঘোষের ইম্পোর্ট ও এক্সপোর্ট সহ তুলো বা গজ ব‍্যান্ডেজ কেন্দ্রিক বেআইনি ব্যবসা থাকার সম্ভবনা রয়েছে। সেদিকেই ইঙ্গিত করে তল্লাশি চালাতে আসে ইডি বলে ধারণা করা হচ্ছে।

আরও পড়ুন: স্বাস্থ্য সচিবের পদে থাকার অধিকার নেই, বললেন জুনিয়র ডাক্তাররা

যদিও এনফোর্সমেন্ট ডিরেক্টরেটের কোনও আধিকারিকের পক্ষ থেকে এব্যাপারে কোনওরকম মন্তব্য করা হয়নি। বিষয়টি নিয়ে চাতরা গ্রাম পঞ্চায়েতের প্রধান আসলাম গাজী বলেন, “যারা এসেছে তারা ইডি কিনা বলতে পারবো না। শুনলাম কোনও তদন্তকারী সংস্থার আধিকারিকরা এসেছেন। আমি সারাদিন পঞ্চায়েতে ব্যস্ততার মধ্যে ছিলাম, যার জন্য আমি কোন খোঁজ নেওয়ার সুযোগ পাইনি।”

অন্য খবর দেখুন